Timora apuseto

La Timora apuseto aŭ Timora salangano (Collocalia neglecta) estas malgranda apuso de la genro Collocalia kaj unu el 11 specioj de la genro. Ĝi estas endemio en Indonezio, nome en Malgrandaj Sundoj.

Ĝia natura vivejo estas subtropikaj aŭ tropikaj humidaj arbaroj de malaltaj teroj. Ĝi antaŭe estis konsiderata subspecio de la brila apuseto.

Taksonomio
La Timoran apuseton priskribis la angla zoologo George Robert Gray en 1866 kun la dunoma nomo Collocalia neglecta. La tipa loko estas la insulo Timoro en la Malgrandaj Sundoj, kio nomigas la specion en la ordinara nomo. La specia epiteto neglecta devenas el Latina neglectus signife "nekonata", "preterrigardita" aŭ "neglektita". 

Ĝi estis iam traktita kiel subspecio de la brilapuseto sed estis plialtigita al specistatuso baze sur la rezultoj de detala analizo de apusetoj de la genro Collocalia publikigita en 2017.

Estas jenaj du subspecioj:
 C. n. neglecta Gray, GR, 1866 – sudaj Malgrandaj Sundoj
 C. n. perneglecta Mayr, 1944 – orientaj kaj centra Malgrandaj Sundoj

Aspekto
La Timora apuseto estas 9–10 cm longa kun kvadrata vosto. Ĝi havas satenan grizbluan dorson kun iomete brilaj krono kaj vosto. La gorĝo kaj supra brusto estas mezgrizaj kun pli hela rando de la plumoj. La malsupra brusto, flankoj kaj ventro estas blankaj, sed la pugo estas malhela. Estas obtuze blankaj makuloj sur la internaj retoj de la vostoplumoj. Plej multaj birdoj havas plumtufon sur la halukso, la malantaŭen direktita piedfingro. Subspecio perneglecta estas pli malhela kaj havas pli da brilo sur la plumoj.

 Referencoj 

 Chantler kaj Driessens, Swifts 
 Chantler, Phil & Driessens, Gerald (2000) Swifts: a Guide to the Swifts and Treeswifts of the World, 2a eld., Pica Press, East Sussex.

Eksteraj ligiloj



Kategorio:Apusedoj
Kategorio:Birdoj de Azio
Kategorio:Birdoj de Indonezio
Kategorio:Birdoj de Orienta Timoro